**Παναγιώτης Γαργαλιάνος – Κακολύρης MD,PhD**

Παθολόγος – Λοιμωξιολόγος, Διευθυντής της Παθολογικής-Λοιμωξιολογικής Κλινικής στο Ιατρικό Κέντρο Αθηνών Πρόεδρος της Ελληνικής Εταιρείας Λοιμώξεων, μέλος Επιτροπής Εμπειρογνωμόνων για διαχείριση πανδημίας COVID-19.

Πτυχιούχος της Iατρικής Σχoλής Παv/μίoυ Aθηvώv (1977), με Ειδικότητα – Εξειδίκευση στην Παθολογία (1984) και την Λοιμωξιολογία (1996) Διδακτορική του διατριβή στο ίδιο Πανεπιστήμιο (1986)

Μεταπτυχιακές σπουδές στη Λοιμωξιολογία στα Πανεπιστήμια London και Βirmingham (U.K).

Πέραν της Εσωτερικής Παθολογίας, το Κλινικό – Ερευνητικό του ενδιαφέρον επικεντρώνεται στις Λοιμώξεις και Αντιμικροβιακή Χημειοθεραπεία,Λοιμώξεις σε ανοσοκαταστολή και Ανοσολογία λοιμώξεων. Έχει υπάρξει Principal Investigator σε 50 κλινικές μελέτες φάσεων ΙΙ-IV καθώς επίσης, Natonal Coordinator της Πανευρωπαικής μεέτης Eurosida.

Ειδικότητα Παθολογίας στα Ν.Ν.Θ.Α και Γενικό Κρατικό Αθηνών, Clinical Assistant and Research Fellow in Clinical Micrοbiology and Infectious Diseases, London Hospital Medical College (1984-1985), East Birmingham Hospital and University of Birmingham (1985-1986). Επιμελητής Β’ Παθολογίας στην Α’ Παθολογική κλινική «Γ. Γεννηματάς» (1986-1989), Επιμελητής Α’ Παθολογίας – Λοιμωξιολογίας (1989-1995) και Συντονιστής Διευθυντής Παθολογίας – Λοιμωξιολογίας (1995-2018).

 Εχει διατελέσει και στο παρελθόν Πρόεδρος της Ελληνικής Εταιρείας Λοιμώξεων (1999-2002) καθώς επίσης και Πρόεδρος της Ελληνικής Εταιρείας Μελέτης και Αντιμετώπισης AIDS (2003-2013), Αντιπρόεδρος του Κέντρου Ελέγχου Λοιμώξεων (1999-2000), Μέλος του Ανώτατου Επιστημονικού Συμβουλίου Υγείας (1998 – 2000), Μέλος Εθνικού Συμβουλίου Δημόσιας Υγείας (2012-2016)

 Μέλος European AIDS Clinical Society , European Society of Clinical Microbiology and Infectious Diseases και πολλών άλλων Ελληνικών και Διεθνών Εταιρειών

 Εξεταστική Επιτροπή ειδικότητας Παθολογίας(1997-2004,2010-2012)και Εξεταστική Επιτροπή εξειδίκευσης Λοιμωξιολογίας ( 1999-2018)

 Συγγραφικό του έργο περιλαμβάνει, συμμετοχή σε Διεθνή Συγγράματα (“The Influence of National Policies Antibiotic Prescribing στο Antibiotic Policies: Theory and Practice Eds I.M Gould & J. Wm. Van der Meer”) καθώς και σε Ελληνικά (“Εσωτερική Παθολογία Ράπτη ,εκδ,Παρισιάνου,2008” και τέσσερα ακόμα), ενώ έχει υπάρξει Υπεύθυνος έκδοσης των κατευθυντήριων οδηγιών για τη διάγνωση και θεραπεία των Λοιμώξεων 2005 και 2017. Τέλος, έχει 170 δημοσιεύσεις στο PubMed με πάνω από 4000 citations, ενώ έχει πάνω από 400 Ανακοινώσεις σε Διεθνή και Ελληνικά Συνέδρια και 200 Ομιλίες -Προεδρεία σε Διεθνή και Ελληνικά Συνέδρια. Λόγω των πολλών δημοσιεύσεων σε πολυκεντρικές μελέτες στο Google Scholar αναφέρονται : citations 77744 ,h-index :128 i10-index :768. Περιλαμβάνεται σε τόμους ειδικούς όπως MEDICAL SUCCESS STORIES 2,WHO IS WHO MARQUIS , PATIENT LEADERS κ.λ.π.

**Βασίλης Νομικός**

Ιατρός καρδιολόγος.

Φοίτησε στο Πανεπιστήμιο Αθηνών και ειδικεύτηκε στην Καρδιολογία στην Πανεπιστημιακή Καρδιολογική κλινική του Ιπποκρατειου νοσοκομείου Αθηνών.

Εργάστηκε συνολικά έξη χρόνια σε μονάδες εντατικής θεραπείας στον δημόσιο αλλά και ιδιωτικό τομέα. Συνεργάτης του ΥΓΕΙΑ έως το 1997 και του Ιατρικού Αθηνών έως το 2015. Παράλληλα  συνεργάτης καρδιολόγος σε μεγάλα διαγνωστικά κέντρα των Αθηνών. Από το 2015 κατοικει και εργάζεται μόνιμα, στο ιδιωτικό του ιατρείο στην Σαντορίνη.

**ΚΑΡΑΜΟΛΕΓΚΟΥ ΚΑΛΛΙΟΠΗ ΤΟΥ ΝΙΚΟΛΑΟΥ**

Είμαι απόφοιτος της Ιατρικής Σχολής του Πανεπιστημίου Αθηνών και απέκτησα τον τίτλο ειδικότητας της Παιδιατρικής μετά από 4 χρόνια εκπαίδευσης στη Α΄ Πανεπιστημιακή παιδιατρική κλινική στο Νοσοκομείο παίδων «η Αγία Σοφία».

Ακολούθως διορίστηκα στο ΕΣΥ όπου παρέμεινα μέχρι το 2014 έχοντας το βαθμού του Διευθυντού ΕΣΥ.

Έχω τίτλο μεταπτυχιακού στη Δημόσια Υγεία από τη Εθνική Σχολή Δημόσιας Υγείας.

Έχω συμμετοχή σε πάρα πολλές εργασίες που έχουν ανακοινωθεί σε συνέδρια, στη εκπαίδευση φοιτητών, ειδικευόμενων παιδιατρικής αλλά και μεταπτυχιακών . Είμαι πιστοποιημένη εκπαιδεύτρια στη εκπαίδευση του ιατρονοσηλευτικού προσωπικού για τα επείγοντα παιδιατρικά (APLS).

**Χαράλαμπος Κ. Ρισβάς, B.A., B.Mus., Dip.**

Ο Χαράλαμπος Ρισβάς γεννήθηκε το 1995 στην Αθήνα και μεγάλωσε στη Σαντορίνη. Είναι αριστούχος και πρωτεύσας απόφοιτος του Τμήματος Ψυχολογίας του Εθνικού και Καποδιστριακού Πανεπιστημίου Αθηνών (2017) και το 2019 εισήχθη πρώτος στο τριετές Μεταπτυχιακό Πρόγραμμα Κλινικής Ψυχολογίας (MSc) του ιδίου Τμήματος. Είναι παράλληλα εκπαιδευόμενος στην Κλινική Εκπαίδευση του Λακανικού Πεδίου της Αθήνας, που εντάσσεται στη Σχολή Ψυχανάλυσης των Φόρουμ του Λακανικού Πεδίου (IF-EPFCL).

Τα ακαδημαϊκά του ενδιαφέροντα επικεντρώνονται στη μελέτη της φροϋδικής και της λακανικής ψυχαναλυτικής κλινικής, σε συνδυασμό με τη σπουδή της εμπλοκής του ασυνειδήτου στη μουσική ερμηνεία και δημιουργία, αλλά και στο σύνολο των Τεχνών. Είναι απόφοιτος του Hellenic American University, με ειδίκευση στη Σύνθεση με πλήρη υποτροφία της Ελληνοαμερικανικής Ένωσης και κάτοχος Διπλώματος Πιάνου από το Εθνικό Ωδείο (2018).

Έχει τιμηθεί με την «Κληρονομία Παντιά Ράλλη» από το Πανεπιστήμιο Αθηνών και με το «President’s Award for Academic Achievement» από το Hellenic American University.

**ΑΝΔΡΕΑΣ Χ. ΒΛΑΧΟΣ**

Ουρολόγος

Γεννήθηκε και μεγάλωσε στην Αθήνα.

Απόφοιτος της Ιατρικής Σχολής του Δημοκριτείου Πανεπιστημίου Θράκης.

Ειδικός Ουρολόγος από το 2011.

Συνεργάτης (έμμισθος) του Ιατρικού Αθηνών – Κλινικής Παλαιού Φαλήρου από το 2011 έως το 2013.

Από το 2014 ζει και εργάζεται στην Σαντορίνη διατηρώντας ιατρείο.

Από τον Ιούλιο του 2020 είναι συνεργάτης του Γενικού Νοσοκομείου Σαντορίνης.